open-index/open-wikipedia-markdown huggingface dataset:
ส่วนขยายมีเดียวิกิ

**ส่วนขยายมีเดียวิกิ** () ทำให้มีเดียวิกิก้าวหน้ายิ่งขึ้นและมีประโยชน์สำหรับวัตถุประสงค์ต่าง ๆ ส่วนขยายเหล่านี้มีความซับซ้อนแตกต่างกันไปมาก มูลนิธิวิกิมีเดียดำเนินการเซิร์ฟเวอร์กิตที่โฮสต์ส่วนขยายจำนวนมาก และไดเรกทอรีเหล่านั้นสามารถพบได้ในเว็บไซต์มีเดียวิกิ บางเว็บไซต์อื่น ๆ เป็นที่รู้จักสำหรับการพัฒนา—หรือการสนับสนุนสำหรับ—ส่วนขยายคือ MediaWiki.org ซึ่งรักษาเมทริกซ์ส่วนขยาย และกูเกิลโค้ด การตรวจสอบโค้ดมีเดียวิกินั้นอำนวยความสะดวกผ่านกรณีตัวอย่างของเกอร์ริต ตั้งแต่เวอร์ชัน 1.16 มีเดียวิกิยังใช้ไลบรารีเจเควียรี

## การใช้
บุคคลที่มีการดูแลระบบเอฟทีพีหรือการเข้าถึงระบบไฟล์สู่ไดเรกทอรีวิกิสามารถติดตั้งส่วนขยายได้ด้วยตนเองโดยการดาวน์โหลดไปยังไดเรกทอรีที่เหมาะสม และการใช้โปรแกรมแก้ไขข้อความเพื่อเพิ่มบรรทัด require once ในไฟล์ LocalSettings.php เพื่อทำให้รหัสส่วนขยายถูกรวมและประเมินผล ส่วนขยายบางรายการยังมีการตั้งค่าที่ตั้งค่าและเปลี่ยนแปลงโดยแก้ไขไฟล์นี้ นอกจากนี้ยังมีส่วนขยาย, กำหนดค่า ที่ช่วยให้ส่วนขยายอื่น ๆ สามารถจัดการได้ง่ายขึ้น ส่วนแพลตฟอร์มการจัดการส่วนขยายที่ดีกว่าอยู่ระหว่างการพัฒนา

## อ้างอิง

หมวดหมู่:มีเดียวิกิ
พาล์เมอร์สตัน (นอร์เทิร์นเทร์ริทอรี)

**พาล์เมอร์สตัน** เป็นเมืองที่ตั้งอยู่ใกล้กับดาร์วินฮาร์เบอร์ในนอร์เทิร์นเทร์ริทอรี, ออสเตรเลีย และมีประชากร 33,695 คนในการสำรวจสำมะโนประชากร 2559 ทำให้เป็นเมืองที่ใหญ่เป็นอันดับสองในนอร์เทิร์นเทร์ริทอรี พาล์เมอร์สตันเป็นเมืองบริวารของดาร์วินซึ่งเป็นเมืองเอกและเมืองที่ใหญ่ที่สุดในนอร์เทิร์นเทร์ริทอรี

มีชานเมืองสิบแปดชานเมืองในพาล์เมอร์สตัน สิบในนั้นอยู่ใกล้กับใจกลางเมืองพาลเมอร์สตัน พาล์เมอร์สตันส่วนใหญ่เป็นที่อยู่อาศัยที่มีพื้นที่อุตสาหกรรมเบาสองแห่งทางตอนเหนือของเมือง

พาล์เมอร์สตันอยู่ห่างจากใจกลางเมืองดาร์วินประมาณ 15 นาทีโดยรถยนต์และ 15-18 นาทีจากชานเมืองทางตอนเหนือของดาร์วินและ 10 - 20 นาทีจากฮาวเวิร์ดสปริงส์และพื้นที่ชนบท

## อ้างอิง

หมวดหมู่:เมืองในนอร์เทิร์นเทร์ริทอรี
ฮาร์ตเฟิร์ด

**ฮาร์ตเฟิร์ด** () เป็นเมืองหลวงของรัฐคอนเนทิคัต เคยเป็นเมืองเทศมณฑลของเทศมณฑลฮาร์ตเฟิร์ดจนรัฐคอนเนทิคัตได้ยุบการปกครองไปในปี ค.ศ. 1960 ชื่อเล่นของเมืองคือ "เมืองหลวงโลกการประกัน" (Insurance Capital of the World) อันเนื่องจากเป็นที่ตั้งสำนักงานใหญ่ของบริษัทประกันหลายแห่ง และยังเป็นอุตสาหกรรมสำคัญของภูมิภาคอีกด้วย

ฮาร์ตเฟิร์ดก่อตั้งเมื่อปี 1635 เป็นหนึ่งในเมืองที่เก่าแก่ที่สุดในสหรัฐอเมริกา และเป็นที่ตั้งของพิพิธภัณฑ์ระดับชาติที่เก่าแก่ที่สุด (แวดส์เวิร์ทแอทีเนียม), สวนกองทุนสาธารณะที่เก่าแก่ที่สุด (สวนบุชเนลล์), หนังสือพิมพ์ที่ตีพิมพ์ต่อเนื่องยาวนานที่สุด (*[[Hartford Courant|ฮาร์ตฟอร์ตคูแรนต์]]*) และโรงเรียนมัธยมที่เก่าแก่เป็นอันดับ 2 (โรงเรียนรัฐบาลฮาร์ตเฟิร์ด) ยังเป็นที่ตั้งของวิทยาลัยทรินิตี และบ้านมาร์ก ทเวน นักเขียนที่มีชื่อเสียง

ฮาร์ตเฟิร์ดเคยได้ชื่อว่าเป็นเมืองที่ร่ำรวยที่สุดในสหรัฐในหลายทศวรรษหลังสงครามกลางเมืองอเมริกา แต่ปัจจุบันกลายเป็นเมืองที่ยากจนที่สุดของประเทศ ทุก 3 ใน 10 ของครอบครัวอยู่ต่ำกว่าเส้นแบ่งความยากจน ในทางตรงกันข้ามเกรตเตอร์ฮาร์ตฟอร์ต มหานครอยู่อันดับ 32 จากมหานคร 318 แห่ง ที่มีการผลิตผลรวมทางเศรษฐกิจ และอยู่อันดับ 8 จากพื้นที่ทางสถิติของเมือง 280 แห่ง ทางด้านรายได้ต่อหัว

จากการสำรวจสำมะโนประชากร ฮาร์ตเฟิร์ดเป็นเมืองมีประชากรมากเป็นอันดับ 4 ของรัฐคอนเนทิคัต รองจากบริดจ์พอร์ต, นิวเฮเวน และสแตมฟอร์ด

## อ้างอิง

ฮาร์ตเฟิร์ด
หมวดหมู่:เมืองในรัฐคอนเนทิคัต
หมวดหมู่:เมืองหลวงของรัฐในสหรัฐ
จังหวัดเกรโมนา

**จังหวัดเกรโมนา** () เป็นจังหวัดในแคว้นลอมบาร์เดียของอิตาลี มีเมืองเอกคือ เกรโมนา

จังหวัดตั้งอยู่ส่วนกลางของที่ราบปาดานาดังนั้นพื้นที่ทั้งหมดจึงเป็นที่ราบโดยไม่มีภูเขาหรือเนินเขา มีแม่น้ำหลายสายผ่านเช่นแม่น้ำเซรีโอและแม่น้ำอัดดา และคลองประดิษฐ์ซึ่งส่วนใหญ่ใช้สำหรับการชลประทาน

แม่น้ำโปซึ่งเป็นแม่น้ำที่ยาวที่สุดในอิตาลี แบ่งพรมแดนจังหวัดนี้กับจังหวิดปีอาเชนซา ในขณะที่แม่น้ำออลโยแบ่งจังหวัดนี้กับจังหวัดเบรชชา

## อ้างอิง

หมวดหมู่:จังหวัดในแคว้นลอมบาร์เดีย
เกรโมนา

**เกรโมนา** () เป็นเมืองและคอมมูนในภาคเหนือของอิตาลี ตั้งอยู่ในแคว้นลอมบาร์เดีย บนฝั่งซ้ายของแม่น้ำโป กลาง *Pianura Padana* (หุบเขาโป) เป็นเมืองหลวงของจังหวัดเกรโมนา และเป็นที่ตั้งของรัฐบาลท้องถิ่นของเมืองและจังหวัด เมืองเครโมนามีความโดดเด่นเป็นพิเศษด้านประวัติศาสตร์ดนตรี
## อ้างอิง

หมวดหมู่:เมืองในแคว้นลอมบาร์เดีย
จังหวัดปีอาเชนซา

**จังหวัดปีอาเชนซา** () เป็นจังหวัดในแคว้นเอมีเลีย-โรมัญญาของอิตาลี มีเมืองเอกคือปีอาเชนซา ในปี 2016 มีประชากรรวม 286,572 คนบนพื้นที่ 2,585.86 ตารางกิโลเมตร ทำให้มีความหนาแน่น 111.38 คนต่อตารางกิโลเมตร  จังหวัดนี้สามารถสืบประวัติศาสตร์กลับไปได้ถึงการก่อตั้งโดยชาวโรมันเมื่อ 218 BCE
## อ้างอิง

หมวดหมู่:จังหวัดในแคว้นเอมีเลีย-โรมัญญา
จังหวัดเทคีร์ดา

**จังหวัดเทคีร์ดา** () เป็นจังหวัดของตุรกีตั้งอยู่ในภูมิภาคเธรซตะวันออกของประเทศ หรือที่รู้จักกันในชื่อตุรกีทวีปยุโรป เป็นหนึ่งในสามจังหวัดที่อยู่ในภูมิภาคนี้ เชื่อมต่อกับจังหวัดอิสตันบูลทางตะวันออก จังหวัดคืร์กลาเรลีทางเหนือ จังหวัดเอดีร์แนทางตะวันตก

เทคีร์ดาเป็นเมืองหลักของจังหวัดนี้ และเป็นเมืองที่มีประชากรมากที่สุดในตุรกีฝั่งทวีปยุโรปนอกเหนือจากส่วนหนึ่งของอิสตันบูล

## อ้างอิง

หมวดหมู่:จังหวัดของประเทศตุรกี
คอลิด เอซ่า

**คอลิด เอซ่า** () เป็นนักฟุตบอลที่เล่นให้กับฟุตบอลทีมชาติสหรัฐอาหรับเอมิเรตส์
## เกียรติ
;สหรัฐอาหรับเอมิเรตส์
* กัลฟ์ คัพ ออฟ เนชั่นส์
* เอเชียนคัพ ที่สาม; เอเชียนคัพ 2015
## อ้างอิง
โมฮาเหม็ด ฟอว์ซี (นักฟุตบอล)

**โมฮาเหม็ด ฟอว์ซี** () เป็นนักฟุตบอลที่เล่นให้กับฟุตบอลทีมชาติสหรัฐอาหรับเอมิเรตส์
## เกียรติ
;สหรัฐอาหรับเอมิเรตส์
* กัลฟ์ คัพ ออฟ เนชั่นส์;  กัลฟ์ คัพ ออฟ เนชั่นส์ 2013
* เอเชียนคัพ ที่สาม; เอเชียนคัพ 2015
## อ้างอิง
แผ่นดินไหวใน พ.ศ. 2562

**แผ่นดินไหวใน พ.ศ. 2562** แสดงเนื้อหาเฉพาะแผ่นดินไหวขนาด 6 แมกนิจูดขึ้นไป และแผ่นดินไหวที่มีขนาดต่ำกว่า 6 ที่สร้างความเสียหาย มีผู้บาดเจ็บเสียชีวิต หรือมีความโดดเด่นอื่น วันเวลาทั้งหมดแสดงในรูปแบบเวลาสากลเชิงพิกัด (UTC) ความรุนแรงสูงสุดแสดงตามมาตราเมร์กัลลี และใช้แหล่งที่มาจากฐานข้อมูล "ShakeMap" ของสำนักงานสำรวจธรณีวิทยาแห่งสหรัฐ (USGS)

## ตารางเทียบรายปี

*สังเกตว่าจำนวนแผ่นดินไหวที่ตรวจพบเพิ่มขึ้นนั้นไม่จำเป็นต้องแสดงว่ามีแผ่นดินไหวเพิ่มขึ้นโดยตัวเอง การเพิ่มขึ้นของประชากร การกระจายถิ่นที่อยู่และความก้าวหน้าของเทคโนโลยีตรวจจับแผ่นดินไหวล้วนเป็นปัจจัยให้มีการบันทึกจำนวนแผ่นดินไหวเพิ่มขึ้นตามกาลทั้งสิ้น*

สำหรับประเทศไทย สามารถดูรายงานแผ่นดินไหวภายในประเทศได้ที่ รายงานแผ่นดินไหวภายในประเทศและใกล้เคียง

สำหรับวันที่แน่นอนและการเกิดแผ่นดินไหวสามารถเข้าชมได้ที่ แผนที่แสดงแผ่นดินไหวแบบเรียลไทม์

## เรียงตามเดือน
### มกราคม

## อ้างอิง

หมวดหมู่:แผ่นดินไหวใน พ.ศ. 2562
หมวดหมู่:ภัยธรรมชาติในปี พ.ศ. 2562
นอกเหนือปรกติ

**นอกเหนือปรกติ** () คือภาวะที่เหนือธรรมชาติ หรือไม่สามารถอธิบายได้ด้วยกฎทางวิทยาศาสตร์หรือเหตุผล มักปรากฏในวัฒนธรรมประชานิยมและนิทานพื้นบ้านต่าง ๆ

ผู้เชื่อเรื่องเหนือปรกติมักอ้างเหตุผลที่ไม่อิงกับหลักฐานเชิงประสบการณ์ แต่อาศัยเกร็ดเรื่องเล่า คำพยาน และความสงสัย ความเชื่อเรื่องนอกเหนือปรกติยังเกี่ยวข้องกับโทรจิต สัมผัสที่หก เจตนิยม และวิทยาศาสตร์เทียม เช่น การล่าผี วิทยาสัตว์ลึกลับ ยูเอฟโอ

## อ้างอิง


หมวดหมู่:รหัสยศาสตร์
ริงริงเรนโบว์!!

**Ring Ring Rainbow!!** เป็นซิงเกิลอันดับที่ 11 ของยูอิคาโอริ เริ่มจำหน่ายวันที่ 5 สิงหาคม พ.ศ. 2558
## รายชื่อเพลง
### รุ่นจำกัดครั้งแรก

### รุ่นปรกติ

## ชาร์ต
* อันดับที่ 19
* อันดับที่ 19（CDTV） 
* อันดับที่ 36（Billboard JAPAN HOT 100）
* อันดับที่ 20（Billboard JAPAN Hot Singles Sales） 
* อันดับที่ 6（Billboard Japan Hot Animation） 
## อ้างอิง

หมวดหมู่:ซิงเกิลในปี พ.ศ. 2558
ไข่มุกด์ ชูโต

**ไข่มุกด์ ชูโต** เป็นประติมากรหญิงคนสำคัญของประเทศไทย โดยได้รับการยกย่องให้เป็นประติมากรหญิงคนแรกของประเทศไทย เกิดเมื่อวันที่ 19 เมษายน พ.ศ. 2481 ที่โรงพยาบาลศิริราช เป็นบุตรีของ อำมาตย์เอก พระมัญชุวาที (โชติ ชูโต) และนางมัญชุวาที (แอ๊ว ชูโต) ข้าหลวงในสมเด็จพระศรีพัชรินทราบรมราชินีนาถ พระบรมราชชนนีพันปีหลวง โดยอยู่อาศัยที่*บ้านขมิ้น* บนถนนอรุณอมรินทร์ แขวงศิริราช เขตบางกอกน้อย กรุงเทพมหานคร จนวาระสุดท้ายของชีวิต

ไข่มุกด์จบการศึกษาขั้นเตรียมอุดมศึกษาจากโรงเรียนราชินี และจบการศึกษาระดับอุดมศึกษาจากคณะจิตรกรรมและประติมากรรม มหาวิทยาลัยศิลปากร (ปัจจุบันคือ คณะจิตรกรรมประติมากรรมและภาพพิมพ์ มหาวิทยาลัยศิลปากร) เริ่มทำงานครั้งแรกให้กับองค์กร USOM และ Getesner ตามลำดับ ก่อนจะลาออกจากงานประจำมาทำงานอิสระ โดยรับทำงานศิลป์หลายชนิด เช่น ประติมากรรม การตกแต่งสวน การตกแต่งภายใน เขียนแบบ ฯลฯ จนเริ่มมีชื่อเสียงในวงการ

ต่อมา นายชูพาสน์ ชูโต ข้าราชการประจำสำนักพระราชวัง ผู้เป็นญาติได้ชักชวนให้เข้าถวายตัวปฏิบัติงานด้านประติมากรรมต่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยได้สร้างผลงานชิ้นแรกถวายคือ *รูปปั้นกินรีแม่ลูก* จำนวน 2 ชุด ปัจจุบันติดตั้ง ณ สวนศิวาลัยในพระบรมมหาราชวัง และในบริเวณสวนของพระตำหนักภูพิงคราชนิเวศน์ นอกจากนี้ไข่มุกด์ยังถวายงานต่อพระบาทสมเด็จพระวชิรเกล้าเจ้าอยู่หัว และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เช่นกัน

เมื่อวันที่ 19 กันยายน พ.ศ. 2539 ไข่มุกด์เกิดอาการหัวใจหยุดเต้นกะทันหัน หลังเดินทางกลับจากการตรวจดูงานหล่อพระพุทธรูปถวายต่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงที่โรงหล่อบนถนนพุทธมณฑล สาย 4 โดยได้รับการปฐมพยาบาลที่โรงพยาบาลธนบุรี ซึ่งแพทย์ลงความเห็นว่ากล้ามเนื้อหัวใจขาดเลือด และต่อมาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้ทรงพระกรุณาโปรดเกล้าฯ ให้รับไปรักษาต่อที่โรงพยาบาลศิริราช และได้เสียชีวิตลงด้วยอาการปอดบวมและระบบหายใจล้มเหลว เมื่อวันที่ 31 ตุลาคม พ.ศ. 2539 ด้วยวัย 59 ปี

## ผลงานสำคัญ
ผลงานที่เป็นที่จดจำของอาจารย์ไข่มุกด์ ชูโต เช่น

และยังมีผลงานแกะสลักที่ตกแต่งภายในอาคารของโรงแรมต่าง ๆ เช่น โรงแรมนารายณ์ และ โรงแรมดุสิตธานี กรุงเทพฯ

## ลำดับสาแหรก



## อ้างอิง


หมวดหมู่:ประติมากรชาวไทย
หมวดหมู่:บุคคลจากโรงเรียนราชินี 
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:บุคคลจากเขตบางกอกน้อย
หมวดหมู่:สกุลชูโต
โนแวร์ (อัลบั้มคาโนะ)

**nowhere** เป็นอัลบั้มแรกของคาโนะ วอร์เนอร์บราเธอส์เจแปนได้วางจำหน่ายอัลบั้มนี้เมื่อวันที่ 11 พฤษภาคม 2559
## ชื่อเพลง
# **プリマステラ**
#* เนื้อร้อง:samfree・鹿乃、作曲・ผู้จัดการ:samfree・ゆうゆ
#* เพลงที่ samfree เสียชีวิตระหว่างทำได้ครึ่งเพลงและคาโนะได้ทำเพลงต่อจนสำเร็จ。
# **[[Stella-rium]]**
#* เนื้อร้อง:くまのきよみ、作曲・ผู้จัดการ:samfree
#* รวมอยู่ในซิงเกิลแรก「Stella-rium」
#* เพลงเปิดของอนิเมะ「Wish Upon the Pleiades」
# **[[ディアブレイブ]]**
#* เนื้อร้อง・作曲・ผู้จัดการ:すこっぷ
#* รวมอยู่ในซิงเกิลแรก「Stella-rium」
#* เพลงปิดของอนิเมะ「ยุทธการอาวุธมหาประลัย」
# **こそあど言ノ葉**
#* เนื้อร้อง・作曲・ผู้จัดการ:ゆうゆ
# **今をかける少女**
#* เนื้อร้อง・作曲・ผู้จัดการ:40mP
# **ヒメコイ**
#* เนื้อร้อง:鹿乃、作曲:田代智一、ผู้จัดการ:やしきん・田代智一
# **[[Stella-rium|Walk This Way!]]**
#* เนื้อร้อง・作曲・ผู้จัดการ:samfree
#* รวมอยู่ในซิงเกิลแรก「Stella-rium」
# **JUMP! JUMP! JUMP!**
#* เนื้อร้อง:鹿乃、作曲:藤本孝則、ผู้จัดการ:小高光太郎・藤本孝則
# **[[ディアブレイブ|Toy-toi]]**
#* เนื้อร้อง・作曲・ผู้จัดการ:すこっぷ
#* รวมอยู่ในซิงเกิลแรก「Stella-rium」
# **evergreen**
#* เนื้อร้อง・作曲・ผู้จัดการ:すこっぷ
## ชาร์ต
* ที่ 11（โอริคอน）
## อ้างอิง
การโจมตีโรงแรมดุสิตดีทู ไนโรบี

-->
}}

**การโจมตีโรงแรมดุสิตดีทู ไนโรบี** () เป็นการโจมตีของผู้ก่อการร้ายที่เริ่มเมื่อวันที่ 15 มกราคม พ.ศ. 2562 และยุติในวันที่ 16 มกราคม พ.ศ. 2562 ในพื้นที่เวสต์แลนด์ของไนโรบี ประเทศเคนยา

## ภูมิหลัง
กลุ่มสงครามอิสลามอัชชะบาบได้ต่อต้านการมีส่วนร่วมของเคนยาในสงครามกลางเมืองโซมาเลีย ซึ่งก่อนหน้านี้ กลุ่มผู้ก่อการร้ายได้โจมตีเมืองเวสต์แลนด์ในช่วงที่มีการโจมตีศูนย์การค้าเวสต์เกต พ.ศ. 2556 ที่ส่งผลให้มีผู้เสียชีวิต 67 ราย

## สถานที่
การโจมตีเกิดขึ้นที่ 14 ริเวอร์ไซด์ไดร์ฟ ในเวสต์แลนด์ ไนโรบี ประเทศเคนยา ที่แห่งนี้คือโรงแรมและอาคารสำนักงานหรูซึ่งเป็นที่ตั้งของโรงแรมเครือดุสิตธานีและสำนักงานคณะกรรมการการจัดสรรรายได้

## อุบัติการณ์
เหตุการณ์เริ่มต้นที่เวลา 14:30 น. ของวันที่ 15 มกราคม พ.ศ. 2562 และได้ยุติในไม่กี่นาทีก่อนสิบโมงของวันรุ่งขึ้น รายงานเบื้องต้นคือมีการยิงปืนและการระเบิดสองครั้งที่โรงแรม ผู้โจมตีมีประมาณจำนวนระหว่างสี่ถึงหกคน ได้มาถึงโดยยานพาหนะสองคันและบังคับให้ยามเปิดประตู 14 ริเวอร์ไซด์ไดร์ฟโดยยิงใส่พวกเขา ครั้นแล้ว ตำรวจผู้เชี่ยวชาญจากหน่วยเจเนอรัลเซอร์วิสสำหรับต่อต้านการก่อการร้าย ก็ได้รับการส่งเข้ามาเพื่อต่อสู้กับกองกำลังติดอาวุธ รวมถึงสมาชิกคนหนึ่งของหน่วยปฏิบัติการพิเศษทางอากาศ ซึ่งอยู่ในประเทศเพื่อทำการฝึกอบรม ก็มีส่วนร่วมในการโต้ตอบเช่นกัน ระหว่างที่มีการไตร่ตรองเพื่อต่อต้านการโจมตีหลังจากนั้นไม่กี่ชั่วโมง มีการได้ยินเสียงยิงปืนและระเบิดอีกครั้งในเช้าตรู่ของวันที่ 16 มกราคม

ภายในวันที่ 16 มกราคม พ.ศ. 2562 ประธานาธิบดีเคนยา อูฮูรู เคนยัตตา กล่าวว่ามี 14 คนถูกฆ่าตาย รวมทั้งผู้ก่อการร้ายทั้งหมด ในขณะที่สภากาชาดเคนยาระบุจำนวนผู้เสียชีวิตคือ 24 คน

ส่วนอัชชะบาบได้อ้างภาระหน้าที่ในการโจมตี ในแถลงการณ์ที่เปิดตัวระหว่างการโจมตี ช่วงหลังของวันที่ 16 มกราคม มีรายงานว่าพลเรือน 21 คนถูกสังหารและผู้โจมตีห้าคนถูกกำจัด พวกเขาอ้างว่าการโจมตีดังกล่าวเป็น "การตอบสนองต่อการตัดสินใจของประธานาธิบดี ดอนัลด์ ทรัมป์ ที่ยอมรับว่าเยรูซาเลมเป็นเมืองหลวงของประเทศอิสราเอล"

## ดูเพิ่ม
* เหตุโจมตีมหาวิทยาลัยการิสซา

## อ้างอิง

หมวดหมู่:ประเทศเคนยาในปี พ.ศ. 2562
หมวดหมู่:การโจมตีโรงแรม
หมวดหมู่:ความสัมพันธ์เคนยา–ไทย
โอโตยะ ยามางูจิ

**โอโตยะ ยามางูจิ** (; 22 กุมภาพันธ์ ค.ศ.1943 – 2 พฤศจิกายน ค.ศ.1960) เป็นชาวญี่ปุ่นคลั่งชาติที่ลงมือลอบสังหาร อิเนจิโร อาซานูมะ หัวหน้าพรรคสังคมนิยมญี่ปุ่น โอโตยะเป็นสมาชิกของ*[[อุโยกุ ดันไต]]* พรรคการเมืองฝ่ายขวาของญี่ปุ่น และสังหารอิเนจิโระด้วย *[[โยโรย-โดชิ]]* ในช่วงหาเสียงที่หอประชุมฮิเบยะ เมื่อวันที่ 12 ตุลาคม ค.ศ.1960

## เสียชีวิต
หลังจากเหตุการณ์ลอบสังหารไปไม่ถึงสามสัปดาห์ โอโตยะ ซึ่งอยู่ในเรือนจำได้ผสมยาสีฟันกับน้ำพร้อมกับเขียนข้อความบนผนังว่า "七生報国 天皇陛下万才" หรือ 
" ขอถวายชีวิตทั้งเจ็ดแด่ประเทศชาติ ทรงพระเจริญแด่องค์พระจักรพรรดิ" ("ขอถวายชีวิตทั้งเจ็ดแด่ประเทศชาติ" หมายถึง ขออุทิศชีวิตนี้และชีวิตหน้าของข้าพเจ้าขออุทิศให้แก่ประเทศชาติตลอดไป) และกระทำอัตวินิบาตกรรมโดยการแขวนคอ ซึ่งสำนวน 七生報国 (ขอถวายชีวิตทั้งเจ็ดแด่ประเทศชาติ) เป็นคำพูดสุดท้ายของคุซุโนกิ มาซาชิเกะ ซามูไรในช่วงศตวรรษที่ 14

พรรคการเมืองฝ่ายขวาได้ยกย่องให้เขาเป็นผู้พลีชีพ; แล้วให้เสื้อฝังศพ, ชุดกิโมโน และเข็มขัดให้กับพ่อแม่ของเขาเพื่อใช้ในพิธีทางศาสนา อัฐิของเขาถูกบรรจุที่สุสานอาโอยามะ

### สิ่งตกทอด
thumb|ยาซูชิ นากาโอะ กับภาพที่ได้รับรางวัลพูลิชเชอร์ของเขา (ค.ศ. 1961)

ภาพที่ถ่ายโดยยาซูชิ นากาโอะ ได้ทั้งรางวัลพูลิตเซอร์ เมื่อปี ค.ศ. 1961 และรางวัลการประกวดภาพถ่ายสื่อมวลชนโลก สาขาภาพข่าวยอดเยี่ยมประจำปี เมื่อปี ค.ศ. 1960

เคนซาบูโร โอเอะ ผู้ได้รางวัลโนเบล สาขาวรรณกรรมได้บอกว่า วรรณกรรมเรื่อง *Seventeen* และ *The Death of a Political Youth* ของเขาได้อิงมาจากโอโตยะ

ในเดือนตุลาคม ปี ค.ศ. 2010 พรรคการเมืองฝ่ายขวาได้ร่วมงานฉลองครบรอบ 50 ปีของการลอบสังหารที่สวนฮิบิยะ

## อ้างอิง

หมวดหมู่:บุคคลจากโตเกียว
หมวดหมู่:ผู้ลอบสังหารชาวญี่ปุ่น
หมวดหมู่:อาชญากรที่่ฆ่าตัวตาย
หมวดหมู่:บุคคลที่ฆ่าตัวตายในเรือนจำ
หมวดหมู่:นักการเมืองฝ่ายขวาสุด
หมวดหมู่:บุคคลที่มีความสำคัญในฐานะประเด็นของภาพถ่ายภาพหนึ่ง
โทโง (จังหวัดไอจิ)

**โทโง** () เป็นเมืองที่ตั้งอยู่ในอำเภอไอจิ จังหวัดไอจิ ประเทศญี่ปุ่น มีขนาดพื้นที่ทั้งสิ้น 18.03 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 43,778 คน และมีความหนาแน่นของประชากร 2,428 คนต่อกิโลเมตร

## ภูมิศาสตร์
โทโงตั้งอยู่บริเวณศูนย์กลางทางภูมิศาสตร์ของจังหวัดไอจิ อยู่ทางทิศตะวันออกของนครนาโงยะ พื้นที่แห่งนี้ขึ้นชื่อว่ามีสนามกอล์ฟหลายแห่ง เช่น สนามวาโง (Wago Course) ของสโมสรกอล์ฟนาโงยะ ซึ่งใช้จัดการแข่งขันทัวร์นาเมนต์กอล์ฟ เดอะคราวส์ (The Crowns)

### เทศบาลข้างเคียง
* จังหวัดไอจิ
** นครนาโงยะ เขตมิโดริ
** นครนิชชิง
** นครคาริยะ
** นครโทโยอาเกะ
** นครมิโยชิ

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโทโงเพิ่มขึ้นอย่างรวดเร็วในช่วง 70 ปีที่ผ่านมา

## ประวัติศาสตร์
เมื่อมีการประกาศใช้ระบบเทศบาล ได้มีการจัดตั้งหมู่บ้านโมโรวะและหมู่บ้านฮารูกิเมื่อวันที่ 1 ตุลาคม ค.ศ. 1889 ทั้งสองหมู่บ้านได้ควบรวมกันเมื่อวันที่ 10 พฤษภาคม ค.ศ. 1906 เพื่อจัดตั้งเป็นหมู่บ้านโทโง และได้รับการยกฐานะเป็นเมืองเมื่อวันที่ 1 เมษายน ค.ศ. 1970

thumb|none|สำนักงานเมืองโทโง

## อ้างอิง

## แหล่งข้อมูลอื่น
* 
*  

หมวดหมู่:เมืองในจังหวัดไอจิ
วีที-4

**รถถังหลัก VT-4** () หรืออีกชื่อคือ **MBT3000** เป็นรถถังหลักยุคที่สามของจีน พัฒนาขึ้นโดยบริษัท Norinco เป็นรุ่นสำหรับส่งออกต่างประเทศ เป็นรถถังที่ต่อยอดมาจากรุ่น MBT2000 (VT-1) และถือเป็นรถถังรุ่นใหม่ที่สุดในตระกูล Type 90-II 

## การพัฒนา
โครงการ MBT-3000 (การกำหนดทางอุตสาหกรรม) เริ่มพัฒนาในปี 2009 โดยความร่วมมือของโรงงานแห่งแรกในมองโกเลีย และบริษัทอื่น ๆ ขึ้นอยู่กับ Type 90-II และติดตั้งแหล่งผลิตพลังงานที่ผลิตในท้องถิ่น แนวคิด MBT-3000 เปิดตัวครั้งแรกในงานอาวุธโลกที่ฝรั่งเศส ปี 2012 และได้แสดงในงาน 2014 Norinco Armor Day และ tenth China International Aviation & Aerospace Exhibitionas ในฐานะ VT-4

## การออกแบบ
The VT-4 ใช้เทคโนโลยีจาก Type 99 ซึ่งสอดรับกับต้นแบบรถถังของกองทัพปลดปล่อยประชาชน


### อาวุธยุทธภัณฑ์
The VT-4 มีปืนใหญ่ smoothbore ขนาดลำกล้อง 125 มม. สามารถยิงกระสุน APFSDS, HESH, HEAT และ HE และยังสามารถยิงขีปนาวุธนำวิถี นอกจากนี้ยังมีป้อมปืนแบบควบคุมจากภายใน ขนาด 12.7 มม. ระบบควบคุมการยิง, กล้องวัดระยะด้วยแสงเลเซอร์, การมองเห็นรอบทิศทาง และระบบกล้องถ่ายภาพความร้อนรุ่นที่ 3

### ระบบป้องกัน
รถถังมีระบบป้องกันตัวเอง explosive reactive armor ป้อมปืนมีลักษณะทำมุมกับวิถีกระสุน และตัวรถมีเกราะด้านข้าง รถถังยังติดตั้งระบบ active protection systemdesignated GL5, ระบบยิงระเบิดป้องกันตัวเอง และอุปกรณ์เลเซอร์เตือนภัย และรถถังยังมีระบบการยืนยันตัวตนของการเป็นพันธมิตรหรือศัตรู, ป้องกันอาวุธชีวภาพ, ระบบป้องกันการระเบิด, ระบบดับเพลิง และเครื่องปรับอากาศ

### คำสั่งและการควบคุม
รถถังยังถูกรวมเข้ากับระบบการสื่อสารแบบดิจิตอลสำหรับการสื่อสารของรถถังและการสื่อสารระหว่างผู้บังคับบัญชา

## รุ่นต่าง ๆ
***MBT**
* **Heavy Infantry Fighting Vehicle**– เพิ่มเกราะเสริมที่ด้านหน้า, ปืนใหญ่หลักขนาดลำกล้อง 100 มม. ปืนกลรอง 30 มม. และปืนกลควบคุมระยะไกล

## ผู้ใช้งาน
[thumb|right|วีที-4 ของ[กองทัพบกไทย]]
 กองทัพบกไทย มีรถถัง VT-4 ประจำการจำนวน 28 คัน ซึ่งส่งมอบในเดือนตุลาคม 2560 และมีมูลค่าประมาณ 4600 ล้านบาท และยังรวมถึงการจัดซื้อยานพาหนะทางทหารอีก 153 คัน ในเดือนเมษายน 2560 กองทัพบกได้สั่งรถถัง VT-4 อีก 10 จาก China North Industries Corporation (NORINCO) มูลค่าประมาณ 1,800 ล้านบาทและได้รับเมื่อต้นปี 2562

 กองทัพบกไนจีเรีย

 กองทัพบกปากีสถาน

## อ้างอิง

หมวดหมู่:รถถัง
หมวดหมู่:รถถังหลักของจีน
หมวดหมู่:รถถังหลักของไทย
หมวดหมู่:รถถังที่ใช้ระบบโหลดอัตโนมัติ
เกว๊ หง็อก หาย

**เกว๊ หง็อก หาย** (; เกิด 15 พฤษภาคม ค.ศ. 1993) นักฟุตบอลอาชีพในตำแหน่งกองหลังและกัปตันทีมให้กับในวี.ลีก ดิวิชัน 1 ของเวียดนามและฟุตบอลทีมชาติเวียดนาม

เขาทำประตูแรกให้กับเวียดนามใน เอเอฟเอฟ ซูซูกิ คัพ 2014 ในนัดที่เสมอ 2-2 กับ ทีมชาติอินโดนีเซีย

## อ้างอิง

## แหล่งข้อมูลอื่น
*
*

หมวดหมู่:กองหลังฟุตบอล
หมวดหมู่:นักฟุตบอลชาวเวียดนาม
หมวดหมู่:นักฟุตบอลทีมชาติเวียดนาม
หมวดหมู่:บุคคลจากจังหวัดเหงะอาน
หมวดหมู่:ผู้เล่นในเอเชียนคัพ 2019
หมวดหมู่:ผู้เล่นสโมสรฟุตบอลซงลามเหงะอาน
หมวดหมู่:ผู้เล่นสโมสรฟุตบอลวิเอตเตล
หมวดหมู่:ผู้เล่นสโมสรฟุตบอลบีคาเม็กซ์ บิ่ญเซือง
ฮันฮว็อก

**ฮันฮว็อก** (한확,1943-1999) เป็นขุนนางและนักการทูตระหว่างสมัย โชซ็อน ของ เกาหลี เขารับราชการเป็นรองมหาเสนาบดีฝ่ายซ้าย ฮันฮว็อกส่วนใหญ่เป็นที่รู้จักโดยบุตรสาวคนที่สองของเขา พระนางอินซู พระนางอภิเษกกับโอรสของ เจ้าชายซูยาง (พระราชโอรสของ พระเจ้าเซจงมหาราช) ปีเดียวกัน เจ้าชายซูยางกลายเป็น พระเจ้าเซโจ กษัตริย์ลำดับที่ 7 ของ ราชวงศ์โชซ็อน และโอรสของพระองค์กลายเป็น เจ้าชายรัชทายาทอึยกย็อง ตำแหน่ง พระนางอินซู ได้รับพระราชทานเมื่อหนึ่งในโอรสของพระนางอินซูและเจ้าชายรัชทายาทอึยกย็องกลายเป็น พระเจ้าซ็องจงแห่งโชซ็อน

## อ้างอิง

หมวดหมู่:ขุนนางเกาหลี
หมวดหมู่:ชาวโชซ็อน
หมวดหมู่:ขุนนางในสมัยราชวงศ์โชซ็อน
เจ้าพระยาศรีพิพัฒน์ (แพ บุนนาค)

**เจ้าพระยาศรีพิพัฒน์** นามเดิม **แพ** เป็นขุนนางตระกูลบุนนาค เคยดำรงตำแหน่งจางวางกรมพระคลังสินค้าและองคมนตรีในพระบาทสมเด็จพระจุลจอมเกล้าเจ้าอยู่หัว

## ประวัติ
เจ้าพระยาศรีพิพัฒน์ มีนามเดิมว่าแพ เป็นบุตรของสมเด็จเจ้าพระยาบรมมหาพิไชยญาติ (ทัต บุนนาค) กับหม่อมหงิม พงษาวดารราชินิกุลบางช้างระบุว่าท่านเกิดในปีเถาะ จ.ศ. 1181 (ตรงกับ พ.ศ. 2362) เริ่มรับราชการเป็นมหาดเล็กในรัชสมัยพระบาทสมเด็จพระนั่งเกล้าเจ้าอยู่หัว มีบรรดาศักดิ์เป็น*นายศัลวิไชย* หุ้มแพร แล้วเลื่อนเป็น*จมื่นสมุหพิมาน* ปลัดกรมพระตำรวจสนมทหาร

ในรัชสมัยพระบาทสมเด็จพระจอมเกล้าเจ้าอยู่หัว ได้เลื่อนเป็น*พระพรหมบริรักษ์* เจ้ากรมพระตำรวจสนมทหาร แล้วเลื่อนเป็น*พระยาศรีพิพัฒน์* จางวางกรมพระคลังสินค้า ถึงปี พ.ศ. 2400 ได้โปรดให้ท่านเป็นราชทูตอัญเชิญพระราชสาส์นไปเจริญทางพระราชไมตรีกับจักรพรรดินโปเลียนที่ 3 ณ กรุงฝรั่งเศส ออกเดินทางเมื่อวันพฤหัสบดี 10 ค่ำ เดือน 5 จ.ศ. 1223 (ตรงกับวันที่ 21 มีนาคม พ.ศ. 2404)

ในรัชสมัยพระบาทสมเด็จพระจุลจอมเกล้าเจ้าอยู่หัว ท่านได้รับแต่งตั้งเป็นกรรมการกฤษฎีกาและองคมนตรี และได้รับสถาปนาเป็น*เจ้าพระยาศรีพิพัฒน์รัตนราชโกษาธิบดี วรมนตรีมหามาตยานุนายก รัชชดิลกสุริยวงศ์ ดำรงศักดิบรมมหาพิไชยญาติ ราชกิจปฏิการาภิธยาศรัย ตรัยศรีรัตนธาดา อภัยพิริยบรากรมพาหุ* ดำรงศักดินา 10,000

เจ้าพระยาศรีพิพัฒน์ ป่วยเป็นไข้มาตั้งแต่วันที่ 6 เมษายน แพทย์จัดยารักษาแล้วอาการไม่ทุเลา ต่อมาจึงหมดสติและถึงแก่อสัญกรรมเมื่อวันเสาร์ขึ้น 14 ค่ำ เดือน 5 เวลา 5 ทุ่มเศษ ตรงกับวันที่ 17 เมษายน พ.ศ. 2429 สิริอายุได้ 67 ปี แต่บางแห่งว่าอายุ 68 ปี วันรุ่งขึ้นเสด็จฯ พระราชทานน้ำหลวงอาบศพ เจ้าพนักงานแต่งศพลงโกศไม้สิบสองตั้งบนชั้น มีฉัตรเบญจา 4 คัน ตั้งเป็นเกียรติยศ

## ครอบครัว
เจ้าพระยาศรีพิพัฒน์กับท่านผู้หญิงอ่วมมีบุตรธิดาด้วยกัน 9 คน กับภรรยาอื่นอีก 16 คน รวมมีบุตรธิดาทั้งสิ้น 25 คน ที่สำคัญ เช่น นายนาวาเอก พระยาสุนทรานุกิจปรีชา (หลง บุนนาค) เจ้าจอมปุก ในรัชกาลที่ 5 และ หม่อมแดง ปราโมช ณ อยุธยา

## เครื่องราชอิสริยาภรณ์

## อ้างอิง
; เชิงอรรถ

;บรรณานุกรม

*  [ที่ระลึก ในงานพระราชทานเพลิงศพ คุณหญิงธรรมสารเนติ (อบ บุนนาค)]
* 

หมวดหมู่:บรรดาศักดิ์ชั้นเจ้าพระยา
หมวดหมู่:องคมนตรีในรัชกาลที่ 5
หมวดหมู่:สกุลบุนนาค
หมวดหมู่:นักการทูตชาวไทย
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
ราคุเอ็นPROJECT

**ราคุเอ็นPROJECT** () เป็นซิงเกิลที่สองของเรย์ วอร์เนอร์โฮมเรดิโอได้เผยแพร่เพลงนี้ในวันที่ 24 ตุลาคม 2012 เพลงนี้ถูกนำมาใช้เป็นเพลงเปิดของ ทูเลิฟรู ดาร์กเนส ซึ่งฉายตั้งแต่ตุลาคมถึงธันวาคม 2012
## รายชื่อเพลง
# **楽園PROJECT** [4:54]
#* ผู้เขียน：PA-NON、ผู้แต่ง・ผู้เรียบเรียง：高瀬一矢
#* เพลงเปิดของ ทูเลิฟรู ดาร์กเนส
# **protostar 〜あの日のワタシ〜** [4:09]
#* ผู้เขียน：川田まみ、ผู้แต่ง・ผู้เรียบเรียง：中沢伴行
# 楽園PROJECT -instrumental- [4:54]
# protostar 〜あの日のワタシ〜 -instrumental- [4:07]
## ชาร์ต
* ที่ 22（โอริคอน）
* ที่ 94（Billboard JAPAN HOT 100） 
* ที่ 21（Billboard JAPAN Hot Singles Sales）
* ที่ 12（Billboard JAPAN Hot Animation）
## อ้างอิง
จังหวัดเลกโก

**จังหวัดเลกโก** (; Lecchese: ) เป็นจังหวัดในแคว้นลอมบาร์เดียของอิตาลี มีเมืองเอกคือเลกโก ในปี 2017 จังหวัดนี้มีประชากร 337,211 คนบนพื้นที่ 805.61 ตารางกิโลเมตร และแบ่งเป็น 85 คอมมูน

ชายฝั่งระหว่าง Mandello del Lario และ Varenna เป็นที่รู้จักกันในชื่อ "Golden Coast" ซึ่งถือว่าดีที่สุด มีสภาพอากาศดีที่สุดและทิวทัศน์มุมกว้างของทะเลสาบ Como ชายฝั่งของทะเลสาบโคโม เนื่องจากความสำคัญ สงครามเพื่อพิชิตชายฝั่งของทะเลสาบแห่งนี้จึงเกิดขึ้นมากมายและหากดำเนินไปนานหลายสิบปี แม้แต่ระหว่างกองทัพของมิลานและเซเรนิสซิมา

## อ้างอิง

## แหล่งข้อมูลอื่น

* เว็บไซต์ทางการ 

หมวดหมู่:จังหวัดในแคว้นลอมบาร์เดีย
จังหวัดยาโลวา

**จังหวัดยาโลวา** () เป็นจังหวัดทางตะวันตกเฉียงเหนือของตุรกี บนชายฝั่งทะเลมาร์มะรา เชื่อมต่อกับจังหวัดบูร์ซาทางใต้และจังหวัดโกจาเอลีทางตะวันออก มีเมืองเอกชื่อยาโลวา มีประชากร 203,741 คนเมื่อก่อนจังหวัดนี้เป็นส่วนหนึ่งของจังหวัดโกจาเอลี จนถึง 1930 จังหวัดนี้กลายเป็นส่วนหนึ่งของจังหวัดอิสตันบูลแทน ในที่สุด 1995 ได้กลายเป็นจังหวัดตามเขตแดนทุกวันนี้
## อ้างอิง

หมวดหมู่:จังหวัดของประเทศตุรกี
อนุภูมิภาคโกจาเอลี

**อนุภูมิภาคโกจาเอลี** () (TR42) เป็นอนุภูมิภาคทางสถิติของตุรกี
## รายชื่อจังหวัด
* จังหวัดโกจาเอลี (TR421)
* จังหวัดซาการ์ยา (TR422)
* จังหวัดดืซเจ (TR423)
* จังหวัดโบลู (TR424)
* จังหวัดยาโลวา (TR425)
## ที่มา
* ESPON Database 

หมวดหมู่:ภูมิศาสตร์ตุรกี
เทศมณฑลเกล็ยเปดา

**เกล็ยเปดา** () เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันตกของประเทศและเป็นเทศมณฑลเพียงแห่งเดียวที่มีอาณาเขตติดทะเล มีเมืองหลักคือเกล็ยเปดา ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเกล็ยเปดาจึงกลายเป็นเพียงหน่วยทางดินแดนและสถิติ
## อ้างอิง

เกล็ยเปดา
เทศมณฑลอาลีตุส

**อาลีตุส** () เป็นหนึ่งในสิบเทศมณฑลของประเทศลิทัวเนียและเป็นเทศมณฑลที่ตั้งอยู่ทางใต้สุดของประเทศ มีเมืองหลักอยู่ที่อาลีตุส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลอาลีตุสจึงกลายเป็นเพียงหน่วยทางดินแดนและสถิติ

## อ้างอิง

อาลีตุส
เทศมณฑลของประเทศลิทัวเนีย

ประเทศลิทัวเนียประกอบด้วย **เทศมณฑล** () จำนวน 10 เทศมณฑล แต่ละเทศมณฑลตั้งชื่อตามชื่อเมืองหลักและประกอบด้วยเทศบาล () รวมทั้งหมด 60 เทศบาล แบ่งออกเป็น 9 เทศบาลนคร, 43 เทศบาลเขต และ 8 เทศบาล แต่ละเทศบาลประกอบด้วยแขวง (; ) รวมทั้งหมด 545 แขวง การแบ่งเขตการปกครองรูปแบบนี้มีขึ้นตั้งแต่ พ.ศ. 2537 และได้รับการปรับปรุงเล็กน้อยใน พ.ศ. 2543

จนถึง พ.ศ. 2553 ตำแหน่งหัวหน้าปกครองเทศมณฑลต่าง ๆ คือผู้ว่าการเทศมณฑล () ซึ่งได้รับการแต่งตั้งจากรัฐบาลกลางในกรุงวิลนีอัส ผู้ว่าการเทศมณฑลมีหน้าที่หลักในการกำกับดูแลเทศบาลในสังกัดให้ปฏิบัติตามกฎหมายและรัฐธรรมนูญลิทัวเนีย แต่พวกเขาไม่ได้รับมอบอำนาจอื่นมากนัก จึงมีการเสนอว่าเทศมณฑลทั้งสิบเทศมณฑลไม่มีความจำเป็นสำหรับลิทัวเนีย เนื่องจากเทศมณฑลที่เล็กที่สุดสองเทศมณฑลดูแลเทศบาลเพียงสี่เทศบาล ดังนั้นเมื่อวันที่ 1 กรกฎาคม พ.ศ. 2553 หน่วยงานบริหารเทศมณฑลจึงถูกยุบเลิก แต่เทศมณฑลต่าง ๆ ยังมีอยู่ต่อไปเพื่อวัตถุประสงค์ทางสถิติและการรายงาน

## แผนที่
center|750px
## รายชื่อ

## อ้างอิง
เทศมณฑลเกานัส

**เกานัส** () เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนกลางของประเทศ มีเมืองหลักคือเกานัส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเกานัสจึงกลายเป็นเพียงหน่วยทางดินแดนและสถิติ

## อ้างอิง

เกานัส
เจ้าพระยารัตนบดินทร์ (รอด กัลยาณมิตร)

**เจ้าพระยารัตนบดินทร์** นามเดิม **รอด** (บางแห่งว่า**บุญรอด**) เป็นขุนนางในสกุลกัลยาณมิตร ผู้ดำรงตำแหน่งสมุหนายกคนสุดท้าย

## ประวัติ
**เจ้าพระยารัตนบดินทร์** มีนามเดิมว่า **รอด** เกิดเมื่อปีจอ พ.ศ. 1187 (ตรงกับ พ.ศ. 2368) เป็นบุตรเจ้าพระยานิกรบดินทร์ (โต กัลยาณมิตร) ได้รับราชการเป็นมหาดเล็กในพระบาทสมเด็จพระนั่งเกล้าเจ้าอยู่หัวตั้งแต่ปีมะแม พ.ศ. 2390 มีบรรดาศักดิ์เป็น*นายเล่ห์อาวุธ* หุ้มแพร

ปีชวด พ.ศ. 2395 พระบาทสมเด็จพระจอมเกล้าเจ้าอยู่หัวโปรดให้เลื่อนเป็น*หลวงฤทธินายเวร* แล้วเลื่อนอีกในปีนั้นเป็น*เจ้าหมื่นศรีสรรักษ์* หัวหมื่นมหาดเล็ก ถึงปีชวด พ.ศ. จึงโปรดให้เป็น*พระยาราชวรานุกูล วิบูลยภักดีวิริยพาหะ* ปลัดทูลฉลองกรมมหาดไทย ศักดินา 2000

## รับราชการ
ในรัชสมัยพระบาทสมเด็จพระจุลจอมเกล้าเจ้าอยู่หัว วันที่ 21 สิงหาคม พ.ศ. 2416 โปรดให้ท่านมีนามเดิมแต่เพิ่มตำแหน่งผู้รักษากรุงศรีอยุธยา ถือศักดินา 10000 ถึงวันที่ 4 ธันวาคม พ.ศ. 2417 จึงโปรดให้ท่านว่าที่เสมอเสนาบดีกรมเกษตราธิบดี ดำรงศักดินา 10000 ต่อมาได้รับสถาปนาเป็นเจ้าพระยาตำแหน่งที่จตุสดมภ์เสนาบดีในวันพฤหัสบดีที่ 20 พฤศจิกายน พ.ศ. 2422 มีนามตามจารึกในหิรัญบัฏว่า *เจ้าพระยาพลเทพ สรรพพลเสพเสนาบดี ศรีวิไชยราชมหไยสวรรย์ อเนกานันต์ธัญญาหาร พิจารณ์ปฏิพัทธ นพรัตนมุรธาธร มหิศรสมุหเชฐเกษตราธิบดี อภัยพิริยบรากรมพาหุ* ถือศักดินา 10000และสุดท้ายได้รับสถาปนาเป็นสมุหนายกเมื่อวันพฤหัสบดี เดือนสิบเอ็ด ขึ้นสิบค่ำ ปีจออัฐศก จุลศักราช 1248 ตรงกับวันพฤหัสบดีที่ 7 ตุลาคม พ.ศ. 2429 มีนามตามจารึกในสุพรรณบัฏว่า *เจ้าพระยารัตนบดินทร์ มหินทรมหากัลยาณมิตร อเนกบุญฤทธิประสิทธิสาธุคุณ วิบุลยศุภผล นิพัทธกุศลกิริยาภิรัต วงโศปบัติมหามัตยตระกูล อดูลยเมตยาชวาธยาศัย ศรีรัตนตรัยสรณารักษ์ อุดมศักดิพิเศษ นาครามาตยเชษฐมหาสมุหนายก สยามโลกยดิลกบรมราชมานิต สกโลดรทิศประเทศาธิบดี มหาราชสีหมุรธาธร อัครมหาดไทยวริศรเสนาธิบดี อภัยพิริยบรากรมพาหุ* ที่สมุหนายกศักดินา 10000
นอกจากนี้ยังได้เป็นรัฐมนตรี (คณะกรรมการกฤษฎีกา) และองคมนตรี

## ถึงแก่อสัญกรรม
เจ้าพระยารัตนบดินทรป่วยมานาน และถึงแก่อสัญกรรมที่บ้านในวันที่ 23 เมษายน พ.ศ. 2441 วันต่อมา เวลาบ่าย 4 โมงเศษ พระบาทสมเด็จพระจุลจอมเกล้าเจ้าอยู่หัวเสด็จไปพระราชทานน้ำหลวงอาบศพ เจ้าพนักงานแต่งศพ ลงลองใน ตั้งบนแว่นฟ้าสองชั้น ประกอบโกศไม้สิบสอง แวดล้อมด้วยเครื่องสูงสามชั้น ถึงวันที่ 28 เมษายน พ.ศ. 2442 เวลาบ่าย 5 โมงเศษ พระบาทสมเด็จพระจุลจอมเกล้าเจ้าอยู่หัวเสด็จมาพระราชทานเพลิงศพ ณ เมรุวัดกัลยาณมิตรวรมหาวิหาร

## เครื่องราชอิสริยาภรณ์
* 
* 
* 
* 

## อ้างอิง
; เชิงอรรถ

;บรรณานุกรม

* 

หมวดหมู่:บรรดาศักดิ์ชั้นเจ้าพระยา
หมวดหมู่:องคมนตรีในรัชกาลที่ 5
หมวดหมู่:สกุลกัลยาณมิตร
หมวดหมู่:สมุหนายก
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:บุคคลจากเขตธนบุรี
หมวดหมู่:ขุนนางในสมัยกรุงรัตนโกสินทร์
อาลีตุส

**อาลีตุส** () เป็นเมืองทางตอนใต้ของประเทศลิทัวเนีย มีประชากร 57,281 คนใน ค.ศ. 2017 เมืองนี้เป็นศูนย์กลางของภูมิภาคซูกิยาในอดีต เมืองนี้ตั้งอยู่ริมแม่น้ำแนมูนัส อาลีตุสถูกแบ่งเป็นสองเมืองมาเป็นเวลานานนับศตวรรษ มักเรียกว่า *อาลีตุส 1* และ *อาลีตุส 2* เมืองแรกเป็นเมืองที่เล็กกว่า ในขณะที่เมืองหลังเป็นศูนย์กลางของนครซึ่งมีสวนสาธารณะ ที่อยู่อาศัยจัดสรร และเขตอุตสาหกรรม

หมวดหมู่:เมืองในประเทศลิทัวเนีย
พระเจ้าออร์ดอญโญที่ 4 แห่งเลออน

**พระเจ้าออร์ดอญโญที่ 4** (; เลออน: ) หรือ **พระเจ้าออร์ดอญโญผู้เลวร้าย** (; เลออน: ) เสด็จพระราชสมภพประมาณ ค.ศ. 926 สิ้นพระชนม์ประมาณ ค.ศ. 962 หรือ 963 ที่กอร์โดบา ครองราชย์เป็นกษัตริย์แห่งเลออนตั้งแต่ ค.ศ. 958 ถึง ค.ศ. 960 คั่นกลางระหว่างรัชสมัยของพระเจ้าซันโชที่ 1 แห่งเลออนเป็นเวลา 2 ปี

## พระราชประวัติ
ออร์ดอญโญเป็นพระโอรสของพระเจ้าอัลฟอนโซที่ 4 แห่งเลออนกับพระราชินีโอเนกา ซันเชซแห่งปัมโปลนา และเป็นพระภาติยะของพระเจ้ารามิโรที่ 2 แห่งเลออนและพระเจ้าการ์ซิอา ซันเชซที่ 1 แห่งปัมโปลนา

ในปี ค.ศ. 958 พระองค์ได้ประโยชน์จากการก่อกบฏของขุนนางเป็นระยะเวลาสองปีในรัชสมัยของพระเจ้าซันโชที่ 1 แห่งเลออน ทำให้ได้ขึ้นครองบัลลังก์ในระยะสั้น ๆ ขุนนางเลออน รวมถึงขุนนางกาลิเซียและขุนนางกัสติยาที่ไม่ซื่อสัตย์ เริ่มเบื่อหน่ายที่พระเจ้าซันโชผู้อ้วนท้วน พระองค์ได้รับความช่วยเหลือเป็นพิเศษจากเคานต์เฟร์นัน กอนซาเลซแห่งกัสติยา พระเชษฐภาดาซึ่งเป็นพระสสุระของพระองค์ ทว่าเคานต์เฟร์นันพ่ายแพ้กลุ่มพันธมิตรนาวาร์-อุมัยยัดที่ต่อสู้ในนามของพระเจ้าซันโชในปี ค.ศ. 960 และพระเจ้าออร์ดอญโญได้ถูกกดดัน หลังสูญเสียบัลลังก์ ออร์ดอญโญหนีไปอัสตูเรียสในตอนแรก ต่อมาทรงหนีไปบูร์โกสและได้ทอดทิ้งพระมเหสีที่นั่น ซึ่งทำให้พระองค์เสียการสนับสนุนจากเฟร์นัน กอนซาเลซที่หันไปเป็นพันธมิตรกับพระเจ้าการ์ซิอา ซันเชซที่ 1 แห่งปัมโปลนา เคานต์กัสติยาส่งตัวออร์ดอญโญไปให้กาหลิบอันนาศิรี ผู้บัญชาการพรมแดนตอนกลางในเมดินาเซลิ ซึ่งส่งพระองค์ต่อไปที่ราชสำนักของกาหลิบแห่งกอร์โดบา พระองค์ยอมจำนนและอ้อนวอนขอความช่วยเหลือ ในตอนแรกกาหลิบมีท่าทีว่าจะช่วยเหลือพระองค์ แต่พระเจ้าซันโช ศัตรูของพระองค์ ยื่นข้อเสนอขอความช่วยเหลือเช่นกันโดยแลกกับการยอมสวามิภักดิ์ การวางตัวเป็นกลางจึงเป็นประโยชน์ต่อกาหลิบมากกว่าการช่วยเหลืออร์ดอญโญที่ต่อมาสิ้นพระชนม์ในกอร์โดบาในช่วงที่ยังถูกปลดลงจากบัลลังก์

## อ้างอิง


หมวดหมู่:พระมหากษัตริย์เลออน
ฟุตบอลทีมชาติปากีสถาน

**ฟุตบอลทีมชาติปากีสถาน** เป็นทีมฟุตบอลตัวแทนของประเทศปากีสถาน อยู่ภายใต้การดูแลของสหพันธ์ฟุตบอลปากีสถาน สนามเหย้าของปากีสถานคือสนามกีฬาปัญจาบในเมืองละฮอร์ ปากีสถานเข้าร่วมเป็นสมาชิกฟีฟ่าตั้งแต่ปี ค.ศ. 1948  และก่อตั้งทีมชาติในปี ค.ศ. 1950

ปากีสถานเข้าร่วมการแข่งขันฟุตบอลชิงแชมป์เอเชียใต้และกีฬาภูมิภาคเอเชียใต้ซึ่งจัดขึ้นทุก ๆ สองปี ปากีสถานชนะเลิศโคลัมโบคัพในปี ค.ศ. 1952 และชนะเลิศเหรียญทองกีฬาภูมิภาคเอเชียใต้ทั้งหมด 4 สมัย (ค.ศ. 1989, 1991, 2004, 2006) และได้เหรียญทองแดงอีกหนึ่งสมัยในปี ค.ศ. 1987

## อ้างอิง

## แหล่งข้อมูลอื่น
* สหพันธ์ฟุตบอลปากีสถาน
* FPDC

หมวดหมู่:ฟุตบอลในประเทศปากีสถาน
ป
เจ้าพระยาสุธรรมมนตรี (พร้อม ณ นคร)

**เจ้าพระยาสุธรรมมนตรี** นามเดิม **พร้อม** สกุล ณ นคร อดีตจางวางเมืองนครศรีธรรมราช

## ประวัติ
เจ้าพระยาสุธรรมมนตรี มีนามเดิมว่า**หนู** แต่มักรู้จักในชื่อ**พร้อม** บางแห่งจึงระบุนามว่า**หนูพร้อม** เกิดเมื่อวันที่ 1 มีนาคม พ.ศ. 2385 (นับแบบปัจจุบันตรงกับ พ.ศ. 2386) เป็นบุตรเจ้าพระยานครศรีธรรมราช (น้อยกลาง ณ นคร) กับท่านผู้หญิงหญิง (ธิดาหม่อมเจ้าจันทร์ พระโอรสในสมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ) มีพี่น้องร่วมบิดามารดา 6 คน ได้แก่
# เจ้าพระยาสุธรรมมนตรี (พร้อม ณ นคร) จางวางเมืองนครศรีธรรมราช
# พระศิริธรรมบริรักษ์ (ถัด ณ นคร) ปลัดเมืองนครศรีธรรมราช
# พระยาบริรักษ์ภูเบศร์ (เอี่ยม ณ นคร)
# เจ้าจอมอิ่ม ในรัชกาลที่ 4
# กลาง (หญิง)
# เจ้าจอมสว่าง ในรัชกาลที่ 5

ในรัชสมัยพระบาทสมเด็จพระจอมเกล้าเจ้าอยู่หัว ท่านได้รับบรรดาศักดิ์เป็น*พระเสน่หามนตรี* ถึงปี พ.ศ. 2410 เจ้าพระยานครศรีธรรมราช (น้อยกลาง ณ นคร) ผู้เป็นบิดาของท่านถึงแก่อสัญญกรรม มีผู้ซึ่งเป็นเชื้อวงศ์ของเจ้าพระยานคร (น้อย) คิดปรารถนาจะเป็นพระยานครศรีธรรมราชหลายคน แต่พระบาทสมเด็จพระจอมเกล้าเจ้าอยู่หัวทรงพระราชดำริจะโปรดฯ ให้ตั้งพระเสน่หามนตรีเป็นพระยานครศรีธรรมราช แต่เนื่องจากเวลานั้นพระเสน่หามนตรียังมิได้ผ่านการอุปสมบทเป็นพระภิกษุ จึงยังมิทรงตั้งพระยานครศรีธรรมราชในทันที  ในปีนั้นพระเสน่หามนตรีได้อุปสมบทและจำพรรษา ณ วัดพิชัยญาติการาม คืนวันหนึ่งพระเสน่หามนตรีไหว้พระอยู่ในกุฏิ มีผู้ร้ายเอาปืนยิงเข้าไปทางช่องฝา บังเอิญปืนลั่นออกเมื่อขณะพระเสน่หามนตรีกราบพระ กระสุนปืนข้ามไปจึงไม่ถูก การไต่สวนต่อมาก็ไม่ได้ตัวผู้ร้าย พอพระเสน่หามนตรีลาสิกขาแล้ว จึงทรงพระกรุณาโปรดเกล้าฯ ให้เลื่อนพระเสน่หามนตรีเป็น*พระยานครศรีธรรมราช ชาติเดโชไชย มไหสวริยาธิบดี อภัยพิริยบรากรมพาหุ* สำเร็จราชการเมืองนครศรีธรรมราช

วันที่ 6 กรกฎาคม พ.ศ. 2448 พระบาทสมเด็จพระจุลจอมเกล้าเจ้าอยู่หัวเสด็จออก ณ พลับพลาเมืองนครศรีธรรมราช ได้พระราชทานสัญญาบัตรให้ท่านเป็น*[[เจ้าพระยาสุธรรมมนตรี]]ศรีธรรมราช มาตยพงษ์สถาพร วรเดโชไชย อภัยพิริยบรากรมพาหุ* จางวางเมืองนครศรีธรรมราช ถือศักดินา 10000

เจ้าพระยาสุธรรมมนตรีป่วยเป็นโรคชรามานาน ถึงแก่อสัญกรรมวันที่ 2 พฤศจิกายน พ.ศ. 2450 เวลา 20.30 น. สิริอายุได้ 

## อ้างอิง
; เชิงอรรถ

;บรรณานุกรม

* 
* 

พร้อม
หมวดหมู่:สกุล ณ นคร
หมวดหมู่:เจ้าเมืองนครศรีธรรมราช
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
รีวงาซากิ

**รีวงาซากิ** () เป็นนครในจังหวัดอิบารากิ ประเทศญี่ปุ่น ตั้งอยู่ทางตะวันออกเฉียงเหนือของกรุงโตเกียวไปราว 71 กิโลเมตร มีประชากร 77,078 คน (ปี 2018) ชื่อ "รีวงาซากิ" เป็นชื่อตระกูลซามูไรที่เคยปกครองพื้นที่แห่งนี้ในสมัยที่ยังเป็นส่วนหนึ่งของแคว้นซัตสึมะ

## แหล่งข้อมูลอื่น
*
*Official Website 

หมวดหมู่:นครในจังหวัดอิบารากิ
การว่าราชการหลังม่าน

**การว่าราชการหลังม่าน** () หมายถึง การที่จักรพรรดินีหรือพระพันปีทำหน้าที่เป็นผู้สำเร็จราชการแทนพระองค์ เมื่อจักรพรรดิยังทรงพระเยาว์

## การว่าราชการหลังม่านในประเทศจีน
* จักรพรรดินีลฺหวี่
** ลำดับที่ 1
*** พระราชมารดาของ จักรพรรดิฮั่นฮุ่ย จักรพรรดิลำดับที่ 2 แห่ง ราชวงศ์ฮั่นตะวันตก ครองสิริราชสมบัติระหว่าง 195-188 ปีก่อนคริสตกาล พระราชโอรสของ จักรพรรดิฮั่นเกา ปฐมจักรพรรดิแห่งราชวงศ์ฮั่นตะวันตก
** ลำดับที่ 2
*** พระอัยยิกาของ หลิว กง จักรพรรดิลำดับที่ 3 และ หลิว หง จักรพรรดิลำดับที่ 4 ครองสิริราชสมบัติระหว่าง 188-180 ปีก่อนคริสตกาล พระราชโอรสของจักรพรรดิฮั่นฮุ่ย

* จักรพรรดินีหฺวันซื่อ
** พระราชมารดาบุญธรรมของ จักรพรรดิฮั่นหลิง หรือ พระเจ้าเลนเต้ เมื่อ ค.ศ. 168

## การว่าราชการหลังม่านในประเทศเกาหลี
* เยจง พระราชาลำดับที่ 8 แห่ง ราชวงศ์โชซ็อน มี พระนางช็องฮี พระราชมารดาซึ่งเป็น สมเด็จพระราชินี ใน พระเจ้าเซโจ พระราชาลำดับที่ 7 เป็นผู้ว่าราชการแทน
* ซ็องจง พระราชาลำดับที่ 9 แห่ง ราชวงศ์โชซ็อน มี พระนางช็องฮี พระอัยยิกาซึ่งเป็น สมเด็จพระราชินี ใน พระเจ้าเซโจ พระราชาลำดับที่ 7 เป็นผู้ว่าราชการแทน
* มย็องจง พระราชาลำดับที่ 13 มี พระนางมุนจ็อง พระราชมารดาซึ่งเป็น สมเด็จพระราชินี ใน พระเจ้าจุงจง พระราชาลำดับที่ 11 เป็นผู้ว่าราชการแทน
* ซ็อนโจ พระราชาลำดับที่ 14 มี พระนางอินซุน พระปิตุจฉาซึ่งเป็น สมเด็จพระราชินี ใน พระเจ้ามย็องจง พระราชาลำดับที่ 13 เป็นผู้ว่าราชการแทน
* ซุนโจ พระราชาลำดับที่ 23 มี พระนางช็องซุน พระปัยยิกาเลี้ยงซึ่งเป็น สมเด็จพระราชินี ใน พระเจ้าย็องโจ พระราชาลำดับที่ 21 เป็นผู้ว่าราชการแทน
* ฮ็อนจง พระราชาลำดับที่ 24 มี พระนางซุนว็อน พระอัยยิกาซึ่งเป็น สมเด็จพระราชินี ในพระเจ้าซุนโจ พระราชาลำดับที่ 23 เป็นผู้ว่าราชการแทน

## ดูเพิ่ม
* การว่าราชการในวัด

หมวดหมู่:จักรพรรดิจีน
หมวดหมู่:พระมหากษัตริย์เกาหลี
ลอนดอนซิมโฟนีออร์เคสตรา

**ลอนดอนซิมโฟนีออร์เคสตรา** () หรือย่อว่า **LSO** เป็นวงออร์เคสตราที่เก่าแก่ที่สุดของกรุงลอนดอน ก่อตั้งขึ้นในปีค.ศ. 1904 จากการรวมกลุ่มของอดีตนักดนตรีที่ลาออกจากวงควีนส์ฮอลล์ออร์เคสตรา (Queen's Hall Orchestra) ปัจจุบันวง LSO ถือเป็นหนึ่งในวงออร์เคสตราแถวหน้าของโลก มีผลงานอัดเสียงเพลงประกอบภาพยนตร์ฟอร์มยักษ์มากมาย ที่โด่งดังที่สุดคือเพลงในภาพยนตร์ชุด *[[สตาร์ วอร์ส]]*

## แหล่งข้อมูลอื่น
*London Symphony Orchestra official website
*
*

หมวดหมู่:วงออร์เคสตรา
หมวดหมู่:ก่อตั้งในปี พ.ศ. 2447
หมวดหมู่:ดนตรีในสหราชอาณาจักร
ชีร์เกอเนส

**ชีร์เกอเนส** () เป็นเมืองในเทศมณฑลทรุมส์และฟินมาร์ก ทางตะวันออกเฉียงเหนือของประเทศนอร์เวย์ เมืองตั้งอยู่บนคาบสมุทรบอกฟยอร์เดน (Bøkfjorden) มีโบสถ์ที่สำคัญคือโบสถ์ชีร์เกอเนส ตั้งอยู่บริเวณฮากาเนส (Haganes) เมืองมีพื้นที่ 2.14 ตร.กม. มีประชากร 3,529 คน (ค.ศ. 2018) มีความหนาแน่นประชากร 1,649 คน/ตร.กม.

## อ้างอิง

หมวดหมู่:เมืองในประเทศนอร์เวย์
สุเอซ

**สุเอซ** ( **; ) เป็นเมืองท่าทางทะเล (มีประชากรราว 750,000 คน ในเดือนสิงหาคม ค.ศ. 2018) ตั้งอยู่ทางทิศตะวันออกเฉียงเหนือของประเทศอียิปต์ ทางชายฝั่งทิศเหนือของอ่าวสุเอซ (ในทะเลแดง) ใกล้กับสถานีปลายทางคลองสุเอซ อยู่ในเขตการปกครองเขตผู้ว่าการสุเอซ เมืองมีเส้นทางรถไฟและทางหลวงเชื่อมต่อเมืองไคโร พอร์ตซาอิด และอิสเมอิลีอา เมืองสุเอซมีโรงงานน้ำมันปิโตรเคมี และโรงกลั่นน้ำมันที่มีท่อลำเลียงไปยังไคโร

หมวดหมู่:เมืองในประเทศอียิปต์
หมวดหมู่:คลองสุเอซ
แม่น้ำเทนเนสซี

**แม่น้ำเทนเนสซี** () เป็นสาขาของแม่น้ำโอไฮโอที่ใหญ่ที่สุด มีความยาวราว  และตั้งอยู่ทางทิศตะวันออกเฉียงใต้ของสหรัฐอเมริกา ในเทนเนสซีแวลเลย์ เดิมเป็นที่รู้จักในชื่อ แม่น้ำเชอโรคี (Cherokee) เหตุเพราะมีชาวเชอโรคีจำนวนมากอาศัยอยู่ริมฝั่งแม่น้ำ โดยเฉพาะอย่างยิ่งบริเวณเทนเนสซีตะวันออก และแอลาบามาเหนือ ชื่อในปัจจุบันมาจากหมู่บ้านของชาวเชอโรคีที่ชื่อ *[[Tanasi]]*

## อ้างอิง

เทนเนสซี
หมวดหมู่:ธรณีสัณฐานในรัฐจอร์เจีย
หมวดหมู่:ธรณีสัณฐานในรัฐแอละแบมา
เทนเนสซี
เทนเนสซี
แม่น้ำเกายา

**แม่น้ำเกายา** (, , , ) เป็นแม่น้ำในภูมิภาค Vidzeme ของประเทศลัตเวีย เป็นแม่น้ำสายใหญ่สายเดียวของลัตเวียที่ตั้งแต่ต้นสายถึงปลายสายไหลภายในประเทศ มีความยาว 460 กิโลเมตร โดย 1 ใน 5 หรือ 93.5 กิโลเมตร อยู่ในพื้นที่อุทยานแห่งชาติเกายา แม่น้ำเกายาไหลผ่านพื้นที่หุบเขาเกายาที่เก่าแก่และกว้างใหญ่ แม่น้ำมีความกว้าง 1 ถึง 2.5 กิโลเมตร และมีจุดลึกสุดใกล้เมืองซีกุลดา () ลึก 85 เมตร

หินทรายตามชายฝั่งของแม่น้ำเกายาและแม่น้ำที่อยู่ติดกัน ได้เกิดขึ้นเมื่อ 370 ถึง 300 ล้านปี ในยุคเดโวเนียน

## อ้างอิง

## แหล่งข้อมูลอื่น

เกายา
เกายา
นพพร ชื่นกลิ่น

**นายแพทย์ นพพร ชื่นกลิ่น** จบการศึกษาวิทยาศาสตรบัณฑิต (วิทยาศาสตร์การแพทย์) และแพทยศาสตรบัณฑิต มหาวิทยาลัยสงขลานครินทร์ อดีต ผู้อำนวยการ สสจ.พัทลุง , สสจ.ยะลา ,สสจ.พระนครศรีอยุธยา ,สสจ.กระบี่ ,สสจ.ชุมพร และ สสจ.นครศรีธรรมราช จนกระทั่งได้ขยับตำแหน่งขึ้นดำรงตำแหน่งรองอธิบดี กรมควบคุมโรคในปี พ.ศ. 2552 จากนั้นได้รับเลือกเป็น ผู้อำนวยการ องค์การเภสัชกรรม ในปี พ.ศ. 2558 และปี พ.ศ. 2561 ได้ดำรงตำแหน่ง ผู้อำนวยการสถาบันวิจัยระบบสาธารณสุข จนครบวาระ

## ประวัติ
นายแพทย์ นพพร เกิดเมื่อวันจันทร์ที่ 7 กรกฎาคม พ.ศ. 2501 ปัจจุบันอายุ  ปี ณ.จังหวัดนครศรีธรรมราช ประเทศไทย

## การศึกษา


## ประสบการณ์ทำงาน

## ผลงานเด่น

### ด้านงานวิจัย/งานวิชาการ
    • การศึกษาผลกระทบสิ่งแวดล้อมของนิคมอุตสาหกรรมมาบตาพุด

    • ประธานกรรมการกองทุนสนับสนุนการวิจัยและพัฒนา องค์การเภสัชกรรม

    • อาจารย์พิเศษหลักสูตรเศรษฐศาสตร์ (ภาคภาษาอังกฤษ) วิชา Health Policy and Health Economics คณะเศรษฐศาสตร์ มหาวิทยาลัยเกษตรศาสตร์

### ด้านบริหารองค์กร
    • ประธานร่างพระราชบัญญัติควบคุมผลิตภัณฑ์ยาสูบ ฉบับปัจจุบัน

    • คณะทำงานด้านข้อกำหนดผลิตภัณฑ์ยาสูบ ขององค์การอนามัยโลก

    • ระบบการบริการน้ำยาล้างไตสำหรับผู้ป่วยในโครงการหลักประกันสุขภาพแห่งชาติ

    • นำระบบการบริหารจัดการยาและเวชภัณฑ์ เพื่อรองรับ พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

### ความสำเร็จ/ทุนการศึกษา
    • แพทย์อาสาสงครามอ่าวเปอร์เซีย ครั้งที่ 1 (Gulf War)

    • ศิษย์เก่าดีเด่นครบรอบ 40 ปีประจำปี 2555 คณะแพทย์ศาสตร์ มหาวิทยาลัยสงขลานครินทร์ ด้านสร้างคุณประโยชน์แก่สังคมและสถาบัน

    • ศิษย์เก่าดีเด่นมหาวิทยาลัยสงขลานครินทร์ ประจำปี 2555 ด้านความสำเร็จในหน้าที่การงาน

    • ได้รับทุนการเตรียมราชการไทยสู่ประชาคมอาเซียน ประจำปี 2556 (สำหรับตำแหน่งผู้บริหาร) ทุนรัฐบาลไทย-ประเทศสิงคโปร์

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
ฮินเนอยา

**ฮินเนอยา** () เป็นเกาะใหญ่เป็นอันดับ 4 ของประเทศนอร์เวย์ (เป็นเกาะที่ใหญ่ที่สุดในนอร์เวย์หากไม่รวมกลุ่มเกาะสฟาลบาร์) ตั้งอยู่นอกชายฝั่งทิศตะวันตกของภาคเหนือ มีพื้นที่ 2204.7 ตารางกิโลเมตร เกาะตั้งอยู่ในเทศมณฑลนูลันและเทศมณฑลทรุมส์และฟินมาร์ก ทางตะวันตกของเกาะอยู่ในเขตเว็สเตอโรเลิน (Vesterålen) และทางใต้อยู่ในเขตลูฟูเติน (Lofoten) ทางตะวันออกเฉียงใต้อยู่ในเขตอูฟูเติน (Ofoten) และทางตะวันออกเฉียงเหนืออยู่ในเขตเซาเทิร์นทรุมส์ (Southern Troms)

จากข้อมูลปี ค.ศ. 2017 ฮินเนอยามีประชากร 32,688 คน  มีเมืองฮัชชตาเป็นเมืองเดียวบนเกาะ

## อ้างอิง

หมวดหมู่:เกาะในประเทศนอร์เวย์
หมวดหมู่:เทศมณฑลนูลัน
หมวดหมู่:เทศมณฑลทรุมส์และฟินมาร์ก
โกเปียโป

**โกเปียโป** (, ) เป็นเมืองทางตอนเหนือของประเทศชิลี ตั้งอยู่ห่างจากชายฝั่งทางทิศตะวันออกของเมืองกัลเดราราว 65 กม. เมืองก่อตั้งเมื่อวันที่ 8 ธันวาคม ค.ศ. 1744 เป็นเมืองหลักของจังหวัดโกเปียโปและแคว้นอาตากามา

โกเปียโปตั้งอยู่ทางทิศเหนือของกรุงซันติอาโกราว 800 กิโลเมตร อยู่บนริมฝั่งแม่น้ำโกเปียโปในหุบเขาชื่อเดียวกัน เมืองตั้งอยู่รายล้อมทะเลทรายอาตากามาที่มีปริมาณน้ำฝน 12 มิลลิเมตร (½ นิ้ว) ต่อปี ประชากรเมืองโกเปียโกมี 9,128 คน ในปี 1903, 11,617 คน ในปี 1907 และ 158,438 คน ในปี 2012

## อ้างอิง

หมวดหมู่:เมืองในประเทศชิลี
ฟร็องซิส การ์นีเย

**มารี โฌแซ็ฟ ฟร็องซัว การ์นีเย** () หรือที่รู้จักกันทั่วไปในชื่อ **ฟร็องซิส การ์นีเย** () และ **หงัก ญี** () เป็นทหารเรือและนักสำรวจชาวฝรั่งเศส เกิดที่เมืองแซ็งเตเตียน ประเทศฝรั่งเศส เมื่อวันที่ 25 กรกฎาคม ค.ศ. 1839 เสียชีวิตในการรบที่เมืองฮานอย แคว้นตังเกี๋ย (ปัจจุบันคือประเทศเวียดนาม) เมื่อวันที่ 21 ธันวาคม ค.ศ. 1873 เขามีชื่อเสียงจากการทุ่มเทชีวิตในการสำรวจแม่น้ำโขง ในฐานะหัวหน้าคณะสำรวจแม่น้ำโขงของฝรั่งเศสระหว่างปี ค.ศ. 1866–1868

## งานเขียน
* *La Cochinchine française en 1864*, Paris, 1864
* *Voyage d'exploration en Indo-chine, effectué pendant les années 1866, 1867 et 1868*, Paris, Hachette, 1873 (ตีพิมพ์ซ้ำโดย La Découverte, 1985) 
* *Atlas du voyage d'exploration en Indo-Chine : effectué pendant les années 1866, 1867 et 1868 par une Commission française*, Paris, Hachette, 1873 (เนื้อหา 2 เล่มจบ)
* *De Paris au Tibet : notes de voyage*, Paris, Hachette, 1882. บทความชิ้นนี้ตีพิมพ์ครั้งแรกในวารสาร *le Temps* ระหว่างวันที่ 30 กรกฎาคม ค.ศ. 1873 - 13 มีนาคม ค.ศ. 1874

## อ้างอิง

หมวดหมู่:นักสำรวจชาวฝรั่งเศส
หมวดหมู่:ทหารเรือชาวฝรั่งเศส
หมวดหมู่:บุคคลจากจังหวัดลัวร์
เจ้าพระยาศรีธรรมาธิราช (เวก บุณยรัตพันธุ์)

**เจ้าพระยาศรีธรรมาธิราช** นามเดิม **เวก** เป็นขุนนางสกุล**บุณยรัตพันธุ์** อดีตแม่ทัพในสงครามปราบฮ่อ

## ประวัติ
เจ้าพระยาศรีธรรมาธิราช มีนามเดิมว่า **เวก** (บางแห่งว่า**เวทย์** หรือ **เวศ**) เกิดเมื่อปีฉลู จ.ศ. 1203 (ตรงกับ พ.ศ. 2384) เป็นบุตรเจ้าพระยาภูธราภัย (นุช บุณยรัตพันธุ์) ได้รับราชการเป็นมหาดเล็กมีบรรดาศักดิ์เป็น*นายพิไนยราชกิจ* หุ้มแพร ในรัชสมัยพระบาทสมเด็จพระจอมเกล้าเจ้าอยู่หัว

ในรัชสมัยพระบาทสมเด็จพระจุลจอมเกล้าเจ้าอยู่หัว ได้เลื่อนเป็น*นายกวดมหาดเล็ก* หุ้มแพรต้นเชือก ต่อมาเลื่อนเป็น*พระสุริยภักดี* เจ้ากรมสนมทหาร แล้วเป็น*พระยาราชวรานุกูล* ปลัดทูลฉลองกระทรวงมหาดไทย ตามลำดับ โปรดให้เป็นแม่ทัพไปสงครามปราบฮ่อแล้วต้องปืนข้าศึกจนบาดเจ็บสาหัส ต่อมาเลื่อนเป็น*พระยาศรีธรรมาธิราช* ผู้ช่วยราชการกระทรวงวัง ถือศักดินา ๕๐๐๐ เมื่อวันที่ 21 ตุลาคม พ.ศ. 2435จนถึงวันที่ 10 พฤศจิกายน พ.ศ. 2448 จึงโปรดให้เลื่อนเป็น*เจ้าพระยาศรีธรรมาธิราช อันเตบุริกามาตย์มหานิเวศนานุรักษ์ ภูธรามัจศักดิพิพัฒ ศรีสัตยธาดา อภัยพิริยบรากรมพาหุ* ดำรงศักดินา 10000

เจ้าพระยาศรีธรรมาธิราชถึงแก่อสัญกรรมในวันที่ 23 กุมภาพันธ์ พ.ศ. 2452 (นับแบบปัจจุบันเป็นปี พ.ศ. 2453) วันต่อมาเวลาบ่าย 4 โมงเศษ สมเด็จพระเจ้าลูกยาเธอ เจ้าฟ้าฯ กรมขุนนครสวรรค์วรพินิต เสด็จแทนพระองค์ไปพระราชทานน้ำหลวงอาบศพ เจ้าพนักงานแต่งศพ ยกลงลองใน ตั้งบนฐานกระจก ประกอบโกศแปดเหลี่ยม แวดล้อมด้วยฉัตรเบญจา 4 คัน พระพิธีธรรมสวดพระอภิธรรมมีกำหนด 3 คืน

## เครื่องราชอิสริยาภรณ์

* 

## อ้างอิง
; เชิงอรรถ

;บรรณานุกรม

* 

หมวดหมู่:บรรดาศักดิ์ชั้นเจ้าพระยา
หมวดหมู่:สกุลบุณยรัตพันธุ์
เว็สเตอโรเลิน

**เว็สเตอโรเลิน** () เป็นเขตและกลุ่มเกาะในเทศมณฑลนูลัน ประเทศนอร์เวย์ ตั้งอยู่ทางเหนือของเขตและกลุ่มเกาะลูฟูเติน และตั้งอยู่ทางตะวันตกของเมืองฮัชชตา เว็สเตอโรเลินตั้งอยู่ทางเหนือสุดของเทศมณฑล

หมวดหมู่:กลุ่มเกาะในประเทศนอร์เวย์
หมวดหมู่:เทศมณฑลนูลัน
เพลงรักเพลงปืน

**เพลงรักเพลงปืน** เคยออกอากาศมาแล้ว 3 ครั้ง จากบทประพันธ์ นันทนา วีระชน เพลงละครแนว แอคชั่น ดราม่า คอมเมดี้ เสียงเพลงอีสาน บทบาทนักแสดงแต่ละปีเริ่มมีการเปลี่ยนแปลงและเพิ่มตัวละครใหม่ๆแตกต่างกันไปเพื่อเป็นองค์ประกอบให้ตัวละครใหม่นั้นมาสร้างสีสรรค์เพื่อแฟนละครได้รับชมมีรอยยิ้มและความสนุกครบรส

## การสร้างรูปแบบเป็นภาพยนตร์ไทยและละครโทรทัศน์

ครั้งที่ 1 (พ.ศ. 2530) เคยสร้างเป็นภาพยนตร์ไทย จากบทประพันธ์ นันทนา วีระชน บทโทรทัศน์  ผลิตโดย กำกับการแสดงโดย นำแสดงโดย สรพงษ์ ชาตรี ยอดรัก สลักใจ พุ่มพวง ดวงจันทร์ ลักษณ์ อภิชาติ ฉัตร มงคลชัย ครรชิต ขวัญประชา และนักแสดงอีกมากมาย

ครั้งที่ 2 (พ.ศ. 2546) เคยสร้างเป็นละครโทรทัศน์ออกอากาศทาง ช่อง 3 จากบทประพันธ์ นันทนา วีระชน บทโทรทัศน์ เดี่ยว-ตะวัน ผลิตโดย บริษัท สเต็ป ออนเวิร์ด จำกัด กำกับการแสดงโดย ณรงค์ จารุจินดา นำแสดงโดย ศุภกรณ์ กิจสุวรรณ กุลณัฐ กุลปรียาวัฒน์ สันติสุข พรหมศิริ คงกะพัน แสงสุริยะ จุฬาลักษณ์ กฤติยารัตน์ ชนิกา สุจริตกุล ยิ่งยง ยอดบัวงาม กรุง ศรีวิไล วีระชัย หัตถโกวิท กลศ อัทธเสรี สมเกียรติ คุณานิธิพงศ์ และนักแสดงอีกมากมาย

ครั้งที่ 3 (พ.ศ. 2562) สร้างเป็นละครโทรทัศน์ออกอากาศทาง ช่อง 7 เอชดี จากบทประพันธ์ นันทนา วีระชน บทโทรทัศน์ ปลายปากกา ผลิตโดย บริษัท ดาราวิดีโอ จำกัด  กำกับการแสดงโดย แดง บูรพา นำแสดงโดย กฤตฤทธิ์ บุตรพรม ทัศนียา การสมนุช อาภา ภาวิไล ธนากร ศรีบรรจง และ ธัญยกันต์ ธนกิตติ์ธนานนท์ และนักแสดงอีกมากมายทุกวันพุธ พฤหัสบดี เวลา 20.20  น. ต่อจากละคร บ่วงสไบ เริ่มวันพุธ ที่ 20 มีนาคม พ.ศ. 2562 ถึง วันพุธที่ 8 พฤษภาคม พ.ศ. 2562

## นักแสดง

## อ้างอิง

## แหล่งข้อมูลอื่น
*เรื่องย่อละคร เพลงปืนเพลงปืน พ.ศ. 2562 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2530
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2546
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ที่กำกับโดย ณรงค์ จารุจินดา
ราชวงศ์ที่สิบเจ็ดแห่งอียิปต์

[thumb|โลงพระหีบศพแบบ[โลงศพริชชิ|ริชชิของฟาโรห์เซคเอมเร-เฮรุฮ์อิร์มาอัต อินโยเตฟที่ 7(ซ้ายสุด)และโลงพระหีบศพของฟาโรห์อินโยเตฟที่ 5(กลาง) และหีบคาโนปิคของฟาโรห์อินโยเตฟที่ 5(ขวาสุด)|left
 |alt=]]

**ราชวงศ์ที่สิบเจ็ดแห่ง[[อียิปต์โบราณ]]** เป็นราชวงศ์ในยุคช่วงต่อที่สองแห่งอียิปต์ ราชวงศ์ที่สิบเจ็ดปกครองราว 1580 - 1550 ปีก่อนคริสต์ศักราช

ซึ่งราชวงศ์นี้ปกครองร่วมสมัยกับราชวงศ์ที่สิบห้าแห่งอียิปต์ซึ่งเป็นราชวงศ์ของชาวฮิกซอสจุดศูนย์กลางราชวงศ์นี้อยู่ที่ทีบส์

ในเดือนมีนาคม พ.ศ. 2555 ในบริเวณวิหารเทพ อามุน-ราในวิหารคาร์นัค นักโบราณคดีชาวฝรั่งเศสกำลังตรวจสอบประตูหินปูนของวิหารและ ได้พบอักษรอียิปต์โบราณที่มีจารึกพระนามฟาโรห์ ว่า"เซนัคท์เอนเร" ซึ่งบ่งบอกถึงหลักฐานของฟาโรห์พระองค์นี้ว่ามีอยู่จริง

ปลายราชวงศ์ที่ 17 มีพระมหากษัตริย์สองพระองค์พระนามฟาโรห์เซเคนเอนเร ทาโอกับฟาโรห์คาโมส พยายามทำสงครามต่อต้านชาวฮิกซอสแต่ไม่สำเร็จ พระราชโอรสของ ฟาโรห์เซเคนเอนเร ทาโอและพระอนุชาของ ฟาโรห์คาโมส พระนามว่าฟาโรห์อาโมสที่ 1ทรงสามารถต่อต้านทำสงครามกับชาวฮิกซอสได้สำเร็จ ทำให้อียิปต์ก้าวเข้าสู่ราชวงศ์ที่สิบแปดแห่งอียิปต์ แห่งราชอาณาจักรใหม่แห่งอียิปต์

## รายพระนามพระมหากษัตริย์แห่งราชวงศ์ที่ ๑๗
ฟาโรห์แห่งราชวงศ์ที่ 17 ปกครองมาประมาณ 30 ปี ฟาโรห์แห่งราชวงศ์ที่ 17 มีดังนี้

## ระเบียงภาพ

ไฟล์:Sobekemsaf I.jpg|พระบรมรูปสลักของโซเบคเอมซาฟที่ 1ที่วิหารมอนตู (เมดอามุด)
ไฟล์:Statuette Sobekemsaf Petrie b.png|พระบรมรูปสลักของโซเบคเอมซาฟที่ 2 ทำจากหินบะซอลต์สีเขียวเข้ม
ไฟล์:Sarcophages égyptiens dans la salle 323 du Louvre (697).jpg|โลงพระหีบศพแบบริชชิของฟาโรห์เซคเอมเร-เฮรุฮ์อิร์มาอัต อินโยเตฟที่ 7(ซ้ายสุด)และโลงพระหีบศพของฟาโรห์เซคเอมเร-เวบมาอัต อินโยเตฟที่ 5(กลาง) และหีบคาโนปิคของฟาโรห์เซคเอมเร-เวบมาอัต อินโยเตฟที่ 5(ขวาสุด)
ไฟล์:Tetisheri 1.jpg|พระรูปสลักของ ราชินีเตติเชริ พระมเหสีในฟาโรห์เซนัคท์เอนเร อาโมส และพระชนนีของฟาโรห์เซเคนเอนเร ทาโอ ซึ่งสลักนี้อาจทำขึ้นในยุคปัจจุบัน,พิพิธภัณฑ์บริติช
ไฟล์:Ahhotep.jpg|พระธำมรงค์(แหวน)ทองของ ราชินีอาโฮเทปที่ 1พระมเหสีในฟาโรห์เซเคนเอนเร ทาโอ และพระราชชนนีของฟาโรห์อาโมสที่ 1 และฟาโรห์คาโมส,พิพิธภัณฑ์ลูฟวร์
ไฟล์:Jewels and Weapons of Queen Ahhotep.png|ศัสตราวุธ และเครื่องประดับของราชินีอาโฮเทปที่ 2


## อ้างอิง


17
หมวดหมู่:ก่อตั้งในศตวรรษที่ 16 ก่อนคริสตกาล
หมวดหมู่:สิ้นสุดในศตวรรษที่ 16 ก่อนคริสตกาล
เทศมณฑลมาริแยมปอเล

**มาริแยมปอเล** () เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนใต้ของประเทศในภูมิภาคซูวัลกิยา และมีเมืองหลักคือมาริแยมปอเล ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลมาริแยมปอเลจึงกลายเป็นเพียงหน่วยทางดินแดนและสถิติ

## อ้างอิง

มาริแยมปอเล
เทศมณฑลเช็วเลย์

**เช็วเลย์** () เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเช็วเลย์ ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเช็วเลย์จึงกลายเป็นเพียงหน่วยทางดินแดนและสถิติ

## อ้างอิง

เช็วเลย์
วัดแขก

**วัดแขก** อาจหมายถึง
* วัดพระศรีมหาอุมาเทวี *(วัดแขก สีลม)* โบสถ์พราหมณ์ในกรุงเทพมหานคร
* ตรอกวัดแขก หรือ ถนนปั้น ถนนใกล้วัดพระศรีมหาอุมาเทวี
* วัดพระศรีอรูลมิกูมหาศิวะศักติ *(วัดแขก อ่างทอง)* โบสถ์พราหมณ์ในจังหวัดอ่างทอง
* วัดศรีมาริอัมมัน สิงคโปร์ *(นักท่องเที่ยวชาวไทยมักเรียกว่า วัดแขก สิงคโปร์)* โบสถ์พราหมณ์ในประเทศสิงคโปร์
เทศมณฑลเตาราเก

**เตาราเก** () เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันตกของประเทศ และมีเมืองหลักคือเตาราเก ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเตาราเกจึงกลายเป็นเพียงหน่วยทางดินแดนและสถิติ

## อ้างอิง

เตาราเก
เทศมณฑลเต็ลเชย์

**เต็ลเชย์** () เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเต็ลเชย์ ประชากรประกอบด้วยชาวลิทัวเนีย (ร้อยละ 98.7), ชาวรัสเซีย (ร้อยละ 0.9), ชาวลัตเวีย (ร้อยละ 0.1) และกลุ่มชาติพันธุ์อื่น ๆ (ร้อยละ 0.3) ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเต็ลเชย์จึงกลายเป็นเพียงหน่วยทางดินแดนและสถิติ

## อ้างอิง

เต็ลเชย์
ฟุตบอลทีมชาติอัฟกานิสถาน

**ฟุตบอลทีมชาติอัฟกานิสถาน** เป็นทีมฟุตบอลประจำชาติของประเทศอัฟกานิสถาน อยู่ภายใต้การดูแลของสหพันธ์ฟุตบอลอัฟกานิสถาน ทีมชาติก่อตั้งในปี ค.ศ. 1922 การแข่งขันอย่างเป็นทางการนัดแรกคือนัดที่พบกับอิหร่านใน ค.ศ. 1941 ต่อมาใน ค.ศ. 1948 อัฟกานิสถานเข้าร่วมเป็นสมาชิกของฟีฟ่า และใน ค.ศ. 1954 ก็ได้เข้าร่วมสมาพันธ์ฟุตบอลเอเชีย ซึ่งอัฟกานิสถานก็เป็นหนึ่งในสมาชิกผู้ก่อตั้งด้วย สนามเหย้าของทีมชาติคือสนามกีฬากาซีในคาบูล

ใน ค.ศ. 2013 อัฟกานิสถานชนะเลิศฟุตบอลชิงแชมป์เอเชียใต้ และได้รับ "รางวัลแฟร์เพลย์" ของฟีฟ่าอีกด้วย

## อ้างอิง

## แหล่งข้อมูลอื่น

* เว็บไซต์อย่างเป็นทางการ
* ELORATINGS

หมวดหมู่:ฟุตบอลในประเทศอัฟกานิสถาน
อ
ฟุตบอลทีมชาติฮ่องกง

**ฟุตบอลทีมชาติฮ่องกง** () เป็นทีมฟุตบอลตัวแทนของฮ่องกงในการแข่งขันฟุตบอลชิงแชมป์เอเชียตะวันออก, เอเชียนคัพ และฟุตบอลโลก ทีมชาติอยู่ภายใต้การดูแลของสมาคมฟุตบอลฮ่องกง

ฮ่องกงไม่เคยเข้าร่วมแข่งขันฟุตบอลโลกรอบสุดท้าย แต่เคยเข้าร่วมเอเชียนคัพทั้งหมด 3 ครั้ง ผลงานที่ดีที่สุดคือ อันดับที่ 3 ใน ค.ศ. 1956 ซึ่งในปีนั้น ฮ่องกงยังคงเป็นอาณานิคมของอังกฤษ

## อ้างอิง

## แหล่งข้อมูลอื่น
* ข่าวทีมชาติ ในเว็บไซต์ HKFA
* ฟุตบอลฮ่องกง  – (ภาษาอังกฤษ)
* RSSSF Archive
* Results and list of matches on FIFA.com
* Information about Asia Soccer matches


หมวดหมู่:ฟุตบอลในฮ่องกง
ฮ
เทศมณฑลอูเตนา

**อูเตนา** () เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกเฉียงเหนือของประเทศ และมีเมืองหลักคืออูเตนาซึ่งอยู่ห่างจากเมืองหลวงวิลนีอัสประมาณ 95 กิโลเมตร เป็นเทศมณฑลที่มีประชากรเบาบางที่สุด ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลอูเตนาจึงกลายเป็นเพียงหน่วยทางดินแดนและสถิติ

## อ้างอิง

อูเตนา